ທາງດ່ວນວຽງຈັນ-ວັງວຽງ ໄດ້ຮັບຜົນກະທົບຈາກໂຄວິດ-19 ພຽງໜ້ອຍດຽວ ແລະຈະສໍາເລັດໃນທ້າຍປີນີ້ 
ໂຄງການທາງດ່ວນວຽງຈັນ-ວັງວຽງ ທີ່ເຊື່ອມຕໍ່ຈາກນະຄອນຫລວງວຽງຈັນ ໄປ ຫາສະຖານທີ່ທ່ອງທ່ຽວ ໃນເຂດເມືອງວັງວຽງແຂວງວຽງຈັນ  ໂດຍບໍລິສັດຢຸ່ນໜ່ານຂອງຈີນນັ້ນ ຄາດວ່າຈະສໍາເລັດໃນທ້າຍປີນີ້.
ທາງດ່ວນ ວຽງຈັນ-ວັງວຽງ ທີ່ມີຄວາມຍາວ 100 ກວ່າກິໂລແມັດ ແລະກໍ່ສ້າງໂດຍບໍລິສັດ ແລະນັກລົງທຶນຈີນຖືວ່າໄດ້ຮັບຜົນກະທົບຈາກການລະບາດຂອງພະ ຍາດໂຄວິດ-19 ພຽງແຕ່ໜ້ອຍດຽວ ແລະຄາດວ່າຈະສໍາເລັດຕາມແຜນການ ແລະຈະເລີ້ມເປີດໃຫ້ຄົນໃຊ້ ໄດ້ໃນວັນ ທີ 2 ທັນວາປີນີ້ ຊຶ່ງເປັນຊາດຂອງລາວ ກິ່ງສະ ຫວັນ ມີລາຍລາຍລະອຽດເພີ້ມ ເຕີມຈາກນັກຂ່າວຂອງພວກເຮົາມາສະເໜີ ທ່ານໃນອັນດັບຕໍ່ໄປ ໂຄງການທາງດ່ວນວຽງຈັນ-ວັງວຽງ ທີ່ເຊື່ອມຕໍ່ຈາກນະຄອນຫລວງວຽງຈັນ ໄປ ຫາສະ ຖານທີ່ທ່ອງທ່ຽວ ໃນເຂດເມືອງວັງວຽງແຂວງວຽງຈັນ ທີ່ມີຄວາມຍາວ 113 5 ກິໂລແມັດ ເລີ້ມຕົ້ນກໍ່ສ້າງໃນປີ 2018 ໂດຍບໍລິສັດຢຸ່ນໜ່ານຂອງຈີນນັ້ນ ຄາດວ່າຈະສໍາເລັດໃນ ທ້າຍປີນີ້ ດັ່ງການໃຫ້ສໍາພາດຂອງເຈົ້າໜ້າທີ່ຂັ້ນສູງ ທ່ານນຶ່ງ ຈະພະແນກໂຍທາ ແລະ ຂົນສົ່ງຂອງນະຄອນຫລວງວຽງຈັນທີ່ກ່າວວ່າ: ໂຄງການກໍ່ສ້າງທາງດ່ວນດັ່ງກ່າວທີ່ໃຊ້ເງິນທຶນເຖິງ 1,300 ລ້ານໂດລາ ເປັນໂຄງການ ລົງທຶນທີ່ໃຫຍ່ໂດຍບໍລິສັດຈີນທີ່ມີອາຍຸສໍາປະທານ 50 ປີ, ຊຶ່ງຕາມຄໍາຄິດເຫັນຂອງເຈົ້າ ໜ້າທີ່ຂັ້ນສູງອີກ ທ່ານນຶ່ງໃນນະຄອນຫລວງແລ້ວ ຖືວ່າເປັນໂຄງການລົງທຶນຕ່າງປະ ເທດທີ່ໄດ້ຮັບຜົນກະທົບຈາກການລະບາດຂອງພະຍາດໂຄວິດ-19 ໜ້ອຍກວ່າໝູ່ ເມື່ອ ທຽບໃສ່ໂຄງການລົງທຶນໃຫຍ່ອັນອື່ນ ເຊັ່ນທາງລົດໄຟລາວ-ຈີນ ເຖິງແມ່ນວ່າຈະມີການ ປະກາດຂອງລັດຖະບານລາວໃຫ້ປິດການດໍາເນີນງານໄວ້ຊ່ວງໄລຍະນຶ່ງ ເພື່ອສະກັດ ກັ້ນການລະບາດຂອງພະຍາດໂຄວິດ-19 ກໍຕາມ ທ່ານໃຫ້ຄວາມເຫັນດັ່ງນີ້: “ ເມື່ອເວົ້າເຖິງການທົດແທນຄ່າເສຍຫາຍຄືນໃຫ້ແກ່ເຈົ້າຂອງດິນທີ່ຖືກເວນຄືນ ແລະຊັບ ສິນທີ່ຖືກກະທົບນັ້ນ ລັດຖະບານລາວກໍປະຕິບັດໄດ້ດີສົມຄວນ, ອີງຕາມ ຄໍາຄິດເຫັນຂອງປະຊາຊົນ ທ່ານນຶ່ງໃນເຂດເມືອງນາຊາຍທອງ, ນະຄອນຫລວງວຽງຈັນທີ່ໃຫ້ສໍາພາດ ກັບ ວີໂອເອວ່າ: ແຕ່ເຖິງຢ່າງໃດ ເມື່ອທາງດ່ວນຈະໃຫ້ຄົນເລີ້ມໃຊ້ໄດ້ໃນວັນທີ 2 ທັນວາ ກໍຄືວັນ ຊາດຂອງລາວນີ້ແລ້ວ ການຊົດເຊີຍຄ່າເສຍຫາຍໃຫ້ແກ່ຜູ້ໄດ້ຮັບຜົນກະທົບຈາກໂຄງ ການນີ້ ກໍຍັງບໍ່ທັນປະຕິບັດໄດ້ຮ້ອຍເປີເຊັນເທື່ອ ຍັງມີຫລາຍກໍລະນີທີ່ຄ້າງຄາຢູ່ຍ້ອນ ຫລາຍສາເຫດ ບາງກະລະນີກໍບໍ່ພໍໃຈກັບຄ່າງຊົດເຊີຍຄ່າເວນຄືນ ທີ່ດິນ ແລະຊັບສິນ ຕ່າງໆ ດັ່ງກ່ານໃຫ້ສໍາພາດຂອງເຈົ້າໜ້າທີ່ຂັ້ນສູງທ່ານນຶ່ງທີ່ມີເຮືອນຕັ້ງຢູ່ແຄມທາງດ່ວນ ດັ່ງກ່າວວ່າ: ສະຫລຸບແລ້ວ ທາງດ່ວນວຽງຈັນ-ວັງວຽງຄາດວ່າ ຍັງຈະສໍາເລັດຕາມແຜນການ ເຖິງ ແມ່ນວ່າຈະໄດ້ຮັບຜົນກະທົບສ່ວນໃດສ່ວນນຶ່ງຈາກມາດຕະການປິດເມືອງ, ປິດໂຄງ ການທີ່ວາງອອກມາໂດຍລັດຖະບານເພື່ອສະກັດກັ້ນການລະບາດຂອງ ພະຍາດໂຄວິດ- 19 ແລະຍັງມີບັນຫາຄ້າງຄາໃນການ ຊົດເຊີຍຄ່າເສຍຫາຍໃຫ້ເຈົ້າຂອງດິນໃນຈໍານວນ ນຶ່ງຢູ່ກໍ